  Анжелика Тихонова корреспондент Карантинэ пыртэм лэзьымтэ тонна грушаез быдтӥзы Удмуртиын. Со сярысь 17-тӥ толшоре ивортэ Россельхознадзорлэн Киров улосвылъя но Удмурт Элькунъя управлениезлэн пресс-службаез. 16-тӥ толшоре Ижкарысь емыш но бакча сиён возён базаысь (Пойма урам, 23) управлениысь ӧнерчиос карантин улэ пыртэм но Россие вайыны лэзьымтэ вузъёсты шедьтӥзы: со Польшаысь 1 сюрс 27 грамм  груша но Турциысь 1 килограмм 773 грамм  томат. Вань грушаез но 121 килограмм помидорез быдтӥзы. Ваем томатлэн бадӟым люкетэзъя пумкылъян кутозы солэн фитосанитарной ӟечлыкез сярысь рос-прос ивортон басьтэм бере. Тегъёс: Тазалык Ижкар Удмуртия Россельхознадзор сиён-юонъёс  